KIRJALLINEN KYSYMYS E-2862/01 esittäjä(t): Vincenzo Lavarra (PSE) komissiolle. Pesca- ja KOR-ohjelmien kalastushankkeiden määräaikojen pidentämistä koskeva pyyntö.



Virallinen lehti nro 093 E , 18/04/2002 s. 0205 - 0206



KIRJALLINEN KYSYMYS E-2862/01 esittäjä(t): Vincenzo Lavarra (PSE) komissiolle (17. lokakuuta 2001) Aihe: Pesca- ja KOR-ohjelmien kalastushankkeiden määräaikojen pidentämistä koskeva pyyntö 31. joulukuuta 2001 umpeutuu määräaika, joka koskee kalatalouden ohjauksen rahoitusvälineestä vuosina 19941999 rahoitettavia sekä yhteisön kalatalousalan aloitteesta rahoitettavien hankkeiden toteuttamista. Tästä johtuen Italiassa on perustettu kolme kansallista yhteenliittymää (Uniprom, Unicredito ja Unimar), jotka rahoitetaan kalatalouden rahoitusvälineestä ja kalatalousalan aloitteesta rahoitettujen palveluyksiköiden taholta. Kalastusalan järjestöjen tukemat hankkeet on tarkoitettu koko kalatalousalalle. Tällainen erikoisjärjestely on aiheuttanut lukuisia ongelmia jo alkuvaiheessa, jotka koskevat sovellettavia menettelyjä, sallittuja kustannuksia, tarvittavia takuita, asiakirjoja, kirjanpitoa, jotka ovat vaikuttaneet hankkeiden toteuttamiseen, siten että ne ovat viivästyneet noin kaksi vuotta. Yhteenliittymät ja palvelukeskukset ovat vasta tämän jälkeen voineet aloittaa toimintansa, mutta ne ovat toki saaneet paljon arvostusta lukuisilta alalla toimivilta. Alkuvaiheen viivästykset ja vaikeudet saattavat estää erilaisten hankkeiden loppuun saattamisen kalastuselinkeinon ja sen elpymisen vahingoksi. On muun muassa olemassa vaara, että myönnettyjä varoja ei voida käyttää täysin hyväksi ja että asetetut tavoitteet Italian kalastuselinkeinon tukemiseksi, jotta se saavuttaisi muiden EU-maiden kalastuselinkeinon tason, voitaisiin näin ollen saavuttaa vain osittain. Tästä syystä kalastusalan yhteistoimintaliike on pyytänyt, että viimeinen määräaikaa pidennetään vuodella yhtymien ja palveluyksiköiden hankkeiden osalta. Maatalous- ja metsäministeriö on määräajan pidentämisen sijaan päättänyt (17. heinäkuuta 2001 annettu päätös nro 19675), että hankkeet on saatettava päätökseen, niistä on annettava selvitys ja ne on hyväksyttävä 15. joulukuuta 2001 mennessä. Vakiintunut käytäntö on kuitenkin antaa lykkäystä lopullisen kustannusselvityksen osalta, jotta meneillään olevat hankkeet voidaan saattaa päätökseen ilmoitettuun määräaikaan mennessä (tässä tapauksessa 31. joulukuuta 2001), mikä muutoin vastaa komission 19. toukokuuta 1995 antamaa päätöstä nro 41 ja sen 5 artiklan viimeistä luetelmakohtaa, jossa todetaan seuraavaa: määräaika, johon mennessä on annettava selvitys kyseessä olevan toiminnan kustannuksista. Edellä esitetyn perusteella tiedustelisin, mihin toimiin komissio aikoo ryhtyä mainittujen kalatalousalan rahoituksen ohjausvälineen (KOR) ja kalastusalan rakenneuudistuksen (PESCA) määräaikojen pidentämiseksi, jotta voidaan välttää Italian kalastuselinkeinon tappiot jatkossa? Franz Fischlerin komission puolesta antama vastaus (6. marraskuuta 2001) Komissio hyväksyy tarkasteltavaksi tapauskohtaisesti kaikki jäsenvaltioiden 31. joulukuuta 2001 mennessä asianmukaisesti esittämien ohjelmien jatkamista koskevat hakemukset. Komissio haluaa kuitenkin muistuttaa, että tällainen menettely on poikkeuksellista. Komissio hyväksyy ainoastaan hakemukset, jotka perustuvat selvästi tunnistettuun ja pelkästään komissiosta johtuvaan virheeseen tai ylivoimaiseen esteeseen, joissa voi olla kyse laajaa aluetta koetelleesta tuhosta, jolla on merkittäviä vaikutuksia rakennerahastoista osarahoitettavien ohjelmien täytäntöönpanolle. Korostettakoon myös, että ohjelmien myöhästynyt hyväksyminen ei sinänsä ole riittävä peruste lykätä ohjelmaan kuuluvien maksujen suorittamiselle asetettua määräaikaa. Komissio voi kuitenkin antaa tästä asiasta virallisen lausunnon vasta, kun näiden ohjelmien hallinnoinnista vastaavat viranomaiset ovat virallisesti jättäneet hakemuksen.